John Archibald Wheeler

John Archibald Wheeler (født 9. juli 1911 i Jacksonville i Florida i USA, død 13. april 2008 i Hightstown i Mercer County i New Jersey) var en amerikansk forsker og vitenskapsmann. Hans fagfelt var kvantemekanikk og kvantefysikk.

 Liv og virke
 Bakgrunn
John Archibald Wheeler vokste opp i et unitarisk foreldrehus som ansporet hans tidlige interesse for naturvitenskaper. 

 Utdannelse
Wheeler ble tildelt sin doktorgrad fra Johns Hopkins University i 1933. Hans avhandling, utført under oppsyn av professor og veileder Karl Ferdinand Herzfeld, handlet om teorien om spredning og absorpsjon av helium.John A. Wheeler: On the mathematical description of light nuclei by the method of resonating group structure, In: Physical Review, Band 52(1937) S. 1107–1122

 Karriere
Wheeler startet sin akademiske karriere ved University of North Carolina ved Chapel Hill i 1935 og i 1938 ble han tildelt en stilling ved Princeton University, der han forble frem til 1976. I 1939 undersøkte han sammen med Niels Bohr kjernefysisk fisjon ved væskedråpemodellen som tilnærming.Niels Bohr, John Archibald Wheeler: The mechanism of nuclear fission. In: Physical Review, Band 56 (1939) S. 426–450

Wheeler ble utnevnt til direktør for Senter for teoretisk fysikk ved University of Texas fra 1976 til 1986, da han pensjonerte seg fra akademisk arbeid.  

I motsetning til enkelte andre forskere gav Wheeler høy prioritet til sin undervisning av unge studenter. Selv etter at han ble en berømt fysiker, fortsatte Wheeler å undervise førsteårsstudenter i fysikk, og han uttalte at de unges sinn var det viktigste. Sammen med mange andre ledende fysikere, under andre verdenskrig, avbrøt Wheeler sin akademiske karriere for å kunne delta i utviklingen av den første atombomben som en del av Manhattanprosjektet. 

Hovedsakelig var Wheeler ansatt i produksjonen av plutonium til bruk i atombomber. Noen år senere gikk Wheeler med på å jobbe med utviklingen av en mer kraftig hydrogenbombe. 

Etter å ha avsluttet sitt atombombe-prosjekt returnerte Wheeler til Princeton University for å fortsette sin akademiske karriere. 

I april 2009 ble den da avdøde Wheeler løftet frem i det månedlige tidsskriftet Physics Today som ble publisert av American Institute of Physics. Artiklene deres inneholdt refleksjoner skrevet av forskjellige fremstående fysikere, flere av dem hadde Wheeler fungert som fysikk-rådgiver for.

Referanser

 Eksterne lenker 
 Princeton University obituary
 Wheeler obituary + NY Times article
 Obituary , The Daily Telegraph, 15 April 2008.
 Obituary , The Times, 15 April 2008.
 Obituary, The Guardian, 16 April 2008.
 John Wheeler
 Science Show – 13-09-2003 Profile of John Wheeler
 Law Without Law
 Wheeler's Classic Delayed Choice Experiment
 Annotated bibliography for John Wheeler from the Alsos Digital Library for Nuclear Issues 
 Princeton Physics News Volume 2, Issue 1 Winter 2006, (see p. 5)
 Oral History interview transcript with John Archibald Wheeler 5 April 1967, American Institute of Physics, Niels Bohr Library and Archives 
 Oral History interview transcript with John Archibald Wheeler 6 December 1993, American Institute of Physics, Niels Bohr Library and Archives
 Cosmic Search Vol. 1 No. 4, FORUM: John A. Wheeler
 John Wheeler telling his life story at Web of Stories

Kategori:Fysikere fra USA
Kategori:Professorer ved Princeton
Kategori:Alumni fra Johns Hopkins University
Kategori:Wolfprisen i fysikk
Kategori:Personer fra Jacksonville
Kategori:Fødsler i 1911
Kategori:Dødsfall i 2008